Cella telephonica rubra
Cella telephonica rubra, britannice Coch delephone blwch et anglice Red telephone box, est aediculum urbanum quod in toto orbe terrarum notissimum est et quod ad instar Horologii Reginae Elisabethae (olim Big Ben vocati) aut aedes Parliamenti Londinensis, quasi signum characteristicum ingenuumque Britanniae habetur. Creata est anno 1925 a famoso architecto Aegidio Gilberto Scott. Exemplar cellae rubrae primum Londinii structae est moxque in usu fuit in omni Regno Unito et sese propagavit in toto Imperio Britannico, ita ut praesentia cellae telephonicae rubrae indicabat palam hanc regionem sub ditione Britannica esse. Etenim color ruber erat color vestimenti militum Britannicorum et quasi milites rubro colore vestiti custodiam perpetuam faciebant.